tomron87/hebrew-wikipedia-sentences-corpus huggingface dataset:
בתקופה האוסטרו-הונגרית נמנו מקרב בני הקהילה בעלי מקצועות חופשיים, רופאים ובנקאים.
ב-1876 נפתח בית ספר יסודי יהודי אשר פעל עד 1894. ב-1895 נחנך בית הכנסת של הקהילה אשר נבנה בסגנון אדריכלי נאו-רנסאנסי.
במהלך מלחמת העולם הראשונה נפלו 6 מבני הקהילה.
לאחר המלחמה החלה ירידה הדרגתית במספר בני הקהילה ובמקביל נרשמה פעילות ציונית ענפה.
הוקמו אגודות נוער ותא של ויצו.
ב-1938 התנצרו מספר קטן מבני הקהילה.
לקהילת קריז'בצי השתייכו מספר משפחות יהודיות מכפרי הסביבה.
בסוף המאה ה-19 התגוררו בכפרים אלו 170 יהודים, אך רובם היגרו לערי הסביבה, קריז'בצי, קופריבניצה וזאגרב.
בפרוץ מלחמת העולם השנייה התגוררו משפחות ספורות שם.
מבין הכפרים ניתן למנות את: אָפָּאטוֹבֶץ, ווֹיְקוֹבָאץ, קָאלְנִיק, גוֹרְנְיָה רֶקָה ונוֹבִי מָארוֹפ.
בית הכנסת חולל, תכולתו נשדדה והועברה לכנסייה המקומית.
בית הכנסת הועבר לחזקת הרשות המקומית ומשמש מרכז מידע לתיירים.
נכון ל-2012 היה המבנה במצב תחזוקתי טוב.
קריטוזאורוס (שם מדעי: Kritosaurus; משמעות שמו: "לטאה מופרדת") הוא סוג של דינוזאור ממשפחת ההדרוזאוריים אשר חי באמריקה הצפונית בסוף הקרטיקון.
הוא חי לפני 74.5 מיליון שנים ונכחד בהכחדת הקרטיקון הגדולה לפני 66 מיליון שנה.
המאובנים התגלו ב-1904 בידי החוקר האמריקאי ברנום בראון בניו מקסיקו והמאובנים כללו בעיקר עצמות גולגולת ולסתות.
מאובני הדינוזאור נמצאו לצד אלה של האנסזיזאורוס (Anasazisaurus) שבעבר נכלל בסוג.
מבנה הדינוזאור היה גדול באורך של עד 9 מטרים והיה בעל גולגולת גדולה באורך 87 סנטימטר עם חלל אף גדול וקשתי שהזכיר אף נשרי (או אף רומאי), בצורה שהזכירה את אפו של הגריפוזאורוס הקרוב ובעבר היה כלול בסוגו.
היו לו שיניים רבות טוחנות בקצה הלסתות ששימשו ללחיכת צמחים קרקעיים.
הדינוזאור היה בעל אצבעות דמויות פרסה והוא נע על ארבע אף שיכל להזדקף על שתיים.
לא ברור למה שימש המבנה הגדול אך אולי הוא עזר לו להשמיע צלילים למטרות תקשורת.
דבר זה מרמז שהוא חי בעדרים שנדדו בחיפוש מזון לאורך חופי הים הפנימי המערבי.
קַרְיוּת הוא כפר פלסטיני בנפת שכם ששוכן כ-15 ק"מ מדרום לשכם, בגובה של 790 מ' מעל פני הים.
הכפר שוכן מערבית לג'אלוד, ודרומית לתלפית.
מדרום הוקם היישוב שילה וממערב היישוב עלי.
יש סוברים שזה היה כפרו של יהודה איש קריות, המוזכר בברית החדשה כחברו של ישו, היה אחד משנים-עשר השליחים והשתתף בסעודה האחרונה.
לפי נתוני הלשכה הפלסטינית המרכזית לסטטיסטיקה, בשנת 2016 מנתה אוכלוסיית הכפר, יחד עם אוכלוסיית הכפר ג'אלוד, 2,817 נפש.
לפי עדויות ארכאולוגיות, האזור היה מיושב החל מתקופת הברזל, ובהמשך בתקופות: הפרסית, ההלניסטית, הרומית, הביזנטית, תקופת הצלבנים והתקופה הממלוכית.
הכפר מוקף במספר אתרים ארכאולוגיים, שהעיקרי בהם הוא "ח'ירבת סיילון", הידוע גם בשמו העברי תל שילה.
האתר כולל ממצאים ארכאולוגיים מתקופת הברונזה התיכונה, תקופת הברונזה המאוחרת, תקופת הברזל, התקופה הרומית, התקופה הביזנטית והתקופה המוסלמית המוקדמת בארץ ישראל.
בשנת 1870 ביקר חוקר ארץ ישראל ויקטור גרן בכפר, וכתב: .
ההיסטוריון הגרמני רוהריכט (Gustav Reinhold Röhricht) הציע כי קריות זהה ל-"Kariateri", המוזכר בטקסטים צלבניים.
במפקד 1922, שנערך על ידי שלטונות המנדט הבריטי, בקריות הייתה אוכלוסייה של 530 נפש, כולם מוסלמים.
במפקד אוכלוסין 1931 של ארץ ישראל היו בכפר 156 בתים מאוכלסים, בהם התגוררו 732 תושבים, כולם מוסלמים, למעט שלושה נוצרים.
בסקר הכפרים בשנת 1945 האוכלוסייה בכפר הייתה 930 מוסלמים, ושטח הקרקע הכולל של הכפר היה 7,491 דונם.
מתוכם, הכפר היה בנוי על שטח של 63 דונם, 2,611 דונם הוקצו לחקלאות שלחין, ועל 2,803 גודלו דגנים.
באותו סקר נמנו בכפר ג'אלוד 300 תושבים מוסלמים, ושטח הקרקע של הכפר היה 15,815 דונם, שמתוכם הכפר עצמו היה בנוי על 26 דונם, 457 דונם שמשו לחקלאות שלחין, ו-6,838 דונם לגידולי דגנים.
8,496 דונם היו אדמות בור.
בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה קריות משליטה בריטית לירדנית.
בסקר האוכלוסין הירדני משנת 1961 נמנו בכפר 1,163 תושבים.
ב-6 בספטמבר 2024, דווח על ילדה פלסטינית בת 13 שנורתה למוות מאש צה"ל בכפר.
אביה סיפר שנפגעה בזמן ששהתה בחדר בבית משפחתה.
הסהר האדום הפלסטיני מסר כי היא נפגעה בחזה.
לפי עדי ראייה, במקום התפתחו עימותים במעורבות הצבא, לאחר שמתנחלים שהגיעו לכפר יידו אבנים והציתו בו שטחים חקלאיים.
על פי ארגון "יש דין", במקום היו עשרות מתנחלים, בליווי החיילים.
בינואר 1978 התיישבו מתנחלים בתל שילה הסמוך, במסווה של מחנה חפירות ארכאולוגיות, ובהמשך המחנה הפך להתנחלות שילה.
לצורך הקמת ההתנחלות הופקעו 635 דונם מאדמות הכפר.
ב-1984 הוקמה ההתנחלות עלי, ולצורך הקמתה הופקעו 623 דונם מאדמות הכפר.
במשך השנים הופקעו לצורך הרחבתה עוד כמה מאות דונם.
לאחר הסכם אוסלו ב' בשנת 1995, סווגו השטחים באיו"ש על פי האחריות המנהלית והאחריות הביטחונית.
בשנת 2012 הרש"פ חילקה מחדש את שטחי הכפרים וכתוצאה מכך השטח הכולל של שני הכפרים יחד הוא 22,473 דונם (ולא 23,306 דונם כפי שהיה בסקר הבריטי בשנת 1945).
בשנת 1998 הוקם "מאחז היובל", כהרחבה של עלי, כ-500 מטר ממערב לקריות.
16 בתי הקבע שהוקמו בו נבנו ללא היתר, ללא תוכנית מתאר ועל קרקע הנמצאת בחלקה בבעלות פרטית של תושבי העיירה.
ב-2005 הוגשה עתירה לבג"ץ נגד בנייה של תשעה בתים במאחז, על קרקע פרטית.
בתגובה לעתירה הצהירה המדינה שהמבנים אינם חוקיים וייהרסו, אבל ההריסה לא בוצעה.
ביולי 2011 הכריז המנהל האזרחי על הקרקע כ"אדמת מדינה", לצורך הכשרת המאחז.
במרץ 2009 הוגשה עתירה לבג"ץ בדרישה לעצור את סלילת הכביש המחבר בין ההתנחלות עלי לבין מאחז היובל, מאחר שהכביש עובר על קרקע פרטית של תושב קריות ומונע מתושבי הכפר גישה לכ-1,500 דונם של אדמה חקלאית מעובדת שבבעלותם.
בפברואר 2017 החליטה ממשלת ישראל להקים למפוני עמונה יישוב חדש סמוך לקריות בשם עמיחי.
באוגוסט 2017 הגישו 13 תושבים, בעלי קרקעות באזור, התנגדות לתוכנית הבנייה למנהל האזרחי, בטענה שהיא ממוקמת על שטח פלסטיני פרטי ושההקמה תפגע בנגישות לקרקעותיהם.
במאי 2018 דחה בג"ץ את העתירות נגד הקמת היישוב ואישר את הפקעת הקרקעות, והיישוב הוקם.
הכפר ממוקם במרכז שלוחה, מתחת לשתי פסגות, ג'בל א-טנטור, שבגובה 793 מטר מעל פני הים וג'בל א-דבאביס שבגובה 747 מטר מעל פני הים.
פסגות ההרים באזור מורכבות משכבות חוואר מתצורת מוצא, והמדרונות העליונים (עד גובה 750 מטר מעל פני הים לערך) הם מתצורת בית מאיר (שכבות דקות של דולומיט צהבהב לחלופין עם שכבות חוואר המתאימות לבניית טרסות חקלאיות) ומתחתם שכבה מתצורת שורק, שכבה שממנה נובעים מעיינות.
במדרונות הדרומיים של השלוחה נובעים מספר מעיינות המשמשים את הכפר, "עין קריות" ו"עין סיילון".
בית הספר היסודי של העיירה ממוקם בכפר הסמוך ג'אלוד.
בעיירה שני בתי ספר תיכוניים, אחד לבנות והשני מעורב לבנים ובנות.
קריטנדנצרטופס (שם מדעי: Crittendenceratops) הוא סוג של דינוזאור ממשפחת הצרטופסיים אשר חי בקרטיקון העליון מלפני 73 מיליון שנה באמריקה הצפונית.
דינוזאור זה התגלה בתצורות פורט קריטנדן שבאריזונה ומהם קיבל את שמו המדעי ("הפרצוף המקורנן של קריטנדן").
סוג זה הכיל מין אחד - Crittendenceratops krzyzanowskii, אשר תואר בשנת 2018 בידי סבסטיאן דלמן.
זהו הדינוזאור הראשון שתואר מאותם תצורות.
דינוזאור זה הגיע לאורך של 3–4 מטרים והיה בעל דמיון לנסוטוצרטופס ולאווצרטופס.
היה לו ראש ענקי עם מקור רחב ומוגבה, דומה למקור של תוכי שאיתם פיצח מזון קשה.
בניגוד לרוב בני תת-משפחת הצנטרוזאורים הוא הכיל קרניים ארוכות על המצח שפנו מטה בסלסול.
בניגוד לרוב הצנטרוזאורים הוא היה חסר קרן על החוטם, בדומה לפכירינוזאורוס.
העיניים היו קטנות והגולגולת קצרה עם עטרה קטנה מעוטרת בזיזים קטנים.
כיום משייכים אותו לשבט Nasutoceratopsini בתת-משפחת הצנטרוזאורים, לצידם של הנסוטוצרטופס, האווצרטופס והיהואקאוצרטופס.
קריטריון ליציבות ראות'-הורוביץ (Routh–Hurwitz) בתורת הבקרה הוא תנאי מתמטי הכרחי ומספיק ליציבות של מערכת בקרה ליניארית שאינה משתנה בזמן (LTI).
המתמטיקאי האנגלי אדוארד ג'ון ראות' בשנת 1876 הציע את "תנאי ראות'", אלגוריתם רקורסיבי יעיל שמאפשר לקבוע אם לכל השורשים של פולינום אופייני של מערכה ליניארית יש חלקים ממשיים שליליים – כלומר המערכת יציבה.
המתמטיקאי הגרמני אדולף הורוביץ הציע באופן עצמאי בשנת 1895 לסדר את מקדמי הפולינום האופייני למטריצה מרובעת, המכונה מטריצת הורביץ, והראה שהפולינום יציב אם ורק אם מטריצות משנה שלה חיוביות.
שני התנאים שקולים, כאשר תנאי ראות' מספק דרך יעילה יותר לחשב את קבועי הורביץ מאשר לחשב אותם ישירות.
חשיבות הקריטריון היא שכאשר השורשים של הפולינום האופייני של מערכת ליניארית בעלי חלקים ממשיים שליליים הם מייצגים פתרונות יציבים וחסומים של המערכת.
לכן התנאי מספק דרך לקבוע אם למשוואות התנועה של מערכת ליניארית יש פתרונות יציבים בלבד, מבלי לפתור את המערכת ישירות.
עם התפתחות המחשבים, ירד השימוש בחישוב של הקריטריון משום שניתן לפתור באופן נומרי את הפולינום ולחשב את שורשי הפולינום האופייני באופן ישיר.
עבור מערכות דיסקרטיות, ישנם קריטריוני יציבות נוספים כמו קריטריון השור-כהן, מבחן ג'רי ומבחן ביסטריז.
תנאיים הכרחיים (ולא מספיקים) ליציבות הם:
כל מקדמי הפולינום יהיו חיוביים
אין מקדם השווה לאפס – פולינום מלא.
נניח מערכת עם פולינום אופייני מסדר n.
נגדיר טבלה עם n + 1 שורות באופן הבא:
בשתי השורות הראשונות נציב את מקדמי הפולינום.
לאחר מכן נחשב את שאר איברי הטבלה.
כאשר האיבר and מחושבים באמצעות:
כמות החלפות הסימן בעמודה הראשונה מעידה על כמות קטבים האי שליליים במערכת.
נבחן את יציבות מערכת עם הפולינום האופייני:
ראשית, באופן מידי ניתן לראות שלא כל המקדמים חיוביים – תנאי הכרחי ליציבות.
כעת נממש את טבלת ראות':
בעמודה הראשונה, שתי החלפות סימן (3- → 0.75, וגם 3 → 3-), שמעידות על שני קטבים אי שלילים במערכת ולכן המערכת לא יציבה.
קריטריון המהירות הקריטית של לנדאו (Landau's critical velocity criterion) נוסח על ידי הפיזיקאי היהודי-סובייטי זוכה פרס נובל לב לנדאו.
קריטריון זה מתאר את המהירות הקריטית שמעליה הפרעה שנעה בנוזל על תיצור בו עירורים שיגרמו להיווצרות של צמיגות, ולפיכך יציאה מפאזת נוזלות על.
בהרבה מובנים, נוזל על מתנהג כמו ריק, כיוון שכל אטומי הנוזל מצויים במצב היסוד, והוא מאופיין באפס צמיגות.
לנוזל העל אין אנרגיה כלל כל עוד הוא נמצא במנוחה ביחס למערכת המעבדה.
הפרעה במסה אשר מתקדמת בנוזל במהירות , כגון כדור מתכת, לא תגרום לאיבוד או החלפת תנע עם הנוזל, ובהתאם אף אטום בנוזל על לא יעורר לרמה אחרת מרמת היסוד.
רק כאשר ההפרעה תנוע במהירות מספיק גבוהה היא תגרום לעירור אטומי הנוזל מרמת היסוד ולפיכך לא תחוש יותר אפס צמיגות.
לפיכך המהירות הקריטית שעבורה הפרעה הנעה במהירות גדולה ממנה תיצור עירורים באטומי הנוזל, ומתחתיה לא תיצור, מהווה קריטריון לפאזת נוזלות על.
נניח הפרעה במסה אשר מתקדמת בנוזל במהירות יחסית .
אם תגרום לעירור אלמנטרי באטום יחיד כך שיהיה בעל תנע ואנרגיה (עם יחס נפיצה מתאים), הרי שאפשר למצוא תנאי על המהירות כך שמתאפשר עירור כזה עבור יחס נפיצה נתון.
בהינתן כי ההפרעה מעוררת את האטום, הרי שכתוצאה מכך תאבד ממהירותה, שתהיה כעת .
דבר אשר בתמונה המאקרוסקופית מתואר על ידי צמיגות הנוזל, שכעת אינה אפס.
כפל בביטוי יאפשר לנו להגיע לביטוי דומה לשימור אנרגיה:
ולאחר הצבת הקשר של שימור האנרגיה נקבל:
ניתן לראות כי בהינתן תנע , הערך המינימלי של המהירות אשר עדיין מקיים שימור אנרגיה ותנע, כלומר את המשוואה שהתקבלה, יתקבל כאשר .
כלומר, המינימום הכללי של המהירות אשר אינו מפר שימור תנע ואנרגיה הוא:
או באופן שקול, במונחי התנע ():
כאשר כיוון המהירות הוא כאמור ככיוון וקטור הגל.
לפיכך, הפרעה שנעה במהירות לא תוכל, משיקולי שימור תנע ואנרגיה, לגרום לעירור של ולו אטום בודד בנוזל ולכן הנוזל יהיה נוזל על.
מנגד, עבור הפרעה שנעה במהירות ייתכנו עירורים של מצב היסוד ולכן יתרחש מעבר פאזה מנוזלות על.
בהרבה מקרים, נוח להסתכל על הקירוב עבורו מסת ההפרעה מאוד גדולה ביחס לשאר גודלי המערכת, כלומר , עבורו מתקיים:
או באופן שקול, במונחי התנע:
זהו קירוב סביר כאשר מדובר בנוזל בתוך צינור אשר נע במהירות יחסית ביחס למערכת הצינור.
הוא נע ללא חיכוך עד אשר מהירותו על דפנות הצינור עוברת את המהירות הקריטית, שם הצמיגות של השכבה החיצונית נהית גדולה מאפס.
יחס הנפיצה של חלקיק חופשי הוא .
ולכן המהירות הקריטית של חלקיק חופשי היא .
לפיכך חלקיקים חופשיים אינם יכולים להגיע לפאזת נוזלות על.
באנרגיות נמוכות, יחס הנפיצה של פונונים הוא בקירוב ליניארי - , כאשר היא מהירות הקול.
לפיכך, עבור הפרעה מאסיבית, המהירות הקריטית היא .
לפיכך, הפרעה שנעה במהירות הקטנה ממהירות הקול לא תיצור עירורים בחומר.
בפועל, בנוזלי על כגון הליום נוזלי, קיימים עירורים נוספים, הרוטונים, כך שיחס הנפיצה שונה במקצת ובהתאם המהירות הקריטית נמוכה יותר ממהירות הקול.
קריוריקטס (שם מדעי: Kryoryctes) הוא סוג יונק נכחד מקבוצת יונקי הביב שהתקיים באוסטרליה במשך הקרטיקון התחתון לפני 106 מיליון שנה מימינו בקירוב.
הסוג התגלה ב-2005 והכיל מין בודד - Kryoryctes cadburyi.
משמעות שמו מיוונית: "kryo" - של אזור קריר ו-"oryktes" - מתחפר.
שם המין ניתן להוקרה לחברת השוקולד Cadbury, אשר תמכה בחפירות והתגליות וכן מאחר שצבע הממצאים היה כהה בדומה לשוקולד.
הממצאים הראשונים של היונק התגלו בחפירות ממערת הדינוזאור (Dinosaur Cove) שבתצורות אאומרלה (Eumeralla Formation) בויקטוריה וכיום ממוקמים במוזיאון ויקטוריה במלבורן.
הקריוריקטס היה יונק ביב קדום ביותר, שאולי דמה לסטרופודון מאותו אזור.
עקב מבנה הטפרים הרחבים שלצידי רגליו נראה שהיה מתחפר מומחה.
מבנה עצם הזרוע המאובן שהיה בעל תלמים וחריצים על חציו הגיע לאורך 46 מ"מ, אף שכנראה לפני שחיקה העצם הגיעה לאורך 50 מ"מ.
לצידו נמצאו כמה מפרקים ועצם הגומד, אשר התאימו לאורח חיים של יצור מתחפר.
הממצאים לא מעידים אם היה קרוב לברווזן או לקיפודניים.
קריוקי הוא סרט קולנוע ישראלי משנת 2022 בבימויו של משה רוזנטל, עם ששון גבאי, ריטה שוקרון וליאור אשכנזי בתפקידים הראשיים.
הבכורה העולמית של הסרט נערכה במסגרת התחרות הרשמית של פסטיבל הסרטים טרייבקה.
הבכורה הישראלית נערכה במסגרת פסטיבל הקולנוע ירושלים, שם זכה בפרס סרט הביכורים הטוב ביותר ובפרס בחירת הקהל.
הסרט להיה מועמד ל-14 פרסי אופיר, וזכה בארבעה פרסים בטקס פרסי אופיר לשנת 2022 שנערך ב-18 בספטמבר 2022: השחקן הראשי הטוב ביותר (ששון גבאי), השחקנית הראשית הטובה ביותר (ריטה שוקרון), הפסקול הטוב ביותר והמוזיקה המקורית הטובה ביותר,
מאיר (ששון גבאי) וטובה (ריטה שוקרון), זוג בגיל העמידה, חיים במגדל בחולון בתחושת החמצה.
לדירת הפנטהאוז בבניין בו הם גרים נכנס שכן חדש - איציק מרציאנו (ליאור אשכנזי), סוכן דוגמניות ממיאמי, רווק, נהנתן ומוחצן, המארח מסיבות קריוקי בביתו.
בקרבת איציק מאיר וטובה מתמלאים בתחושת חיות מפתיעה.
טובה מתחילה לפנטז על חופשות משותפות וארוחות ערב עם השכן הכריזמטי, ואילו מאיר נוהה אחר סגנונו של איציק ומגלה צדדים חדשים בנפשו.
כשהשניים מבינים שהם אינם השכנים היחידים שאיציק מוצא בהם עניין, זיקתם לשכן האטרקטיבי הופכת עד מהרה לאובססיה של ממש.
שם השחקן/יתשם הדמותאודות הדמותששון גבאימאירבעלה של טובהריטה שוקרוןטובהאשתו של מאירליאור אשכנזיאיציק מרציאנואריה צ'רנריגאלשכןקובי פרג'מתישכן, רואה חשבוןגל לביוגבאלמה דישיהבת של מאיר וטובהתימור כהןקרן צורבלהאליה לסריעופרי פוקס
מבקרי הקולנוע שיבחו את הסרט.
כך, למשל, כתב אבנר שביט:
מבקרת הסרטים יעל שוב: "זהו סרט חכם, מצחיק ויפה עם לב גדול....
הבימוי המדויק של רוזנטל, שלא פעם מכוון את המצלמה אל התגובה לפני שהוא מראה לנו מה עורר אותה, מעניק לסרט טון אירוני מבודח, ועם זאת אמפתי".
קריטודוס (שם מדעי: Cretodus; מילולית: "שן קרטיקונית") הוא סוג נכחד של כריש נכחד מהסדרה דמויי עמלץ, שהיה קרוב ללפטוסטירקס.
הוא התקיים במימי הקרטיקון העליון שבין הקנומן לקוניאק, לפני 100 עד 89 מיליון שנה מזמננו.
הסוג תואר למדע ב-1965 בידי החוקר סוקולוב.
הוא התגלה לאורך אמריקה הצפונית באזור הים הפנימי המערבי הקדום וכן במספר מאובנים באירופה, אפריקה וייתכן שגם באסיה.
המאובנים כללו בעיקר שרידי שיניים ולסתות אך גם חוליית בודדות שלו התגלו.
כריש זה דמה בצורתו לכריש טיגרי מודרני, אך היה קרוב יותר לעמלץ לבן והיה בעל טורי שיניים משוננות בעלות אמייל ולפי הערכות הוא הגיע לאורך של 5 עד 9 ואף 11 מטרים, אצל המין הגדול ביותר - C.
הוא התבסס על טרף של דגים גדולים, היבודונטים ועל צבים ימיים, כאשר מאובן מאיטליה של צב ים קרטיקוני התגלה עם סימני נשיכה שהתאימו למבנה לסתותיו.
ככל הנראה הוא חי בדומה לעמלצים מודרניים וסייר לאורך האוקיינוסים בחיפוש מזון.
סוג זה כולל 5 מינים:
קריטריוני קופנהגן הוא הכינוי לכללים המקדמיים שלפיהם נקבעת זכאותה של מדינה להפוך למועמדת להצטרף לאיחוד האירופי.
קריטריוני ההצטרפות הללו הונחו על שולחנה של המועצה האירופית בשנת 1993 בקופנהגן שבדנמרק, ומכאן שמם.
רוב המרכיבים של קריטריוני קופנהגן בוארו והובהרו מאז כתיבתם, על ידי חקיקה והחלטות שונות של המועצה האירופית, הנציבות האירופית והפרלמנט האירופי, וכן על ידי פסיקותיהם של בית הדין האירופי לצדק ובית הדין האירופי לזכויות אדם.
ואולם, לעיתים צפים ועולים חילוקי דעות בין המדינות החברות בדבר הפרשנות הראויה לחלק מהתנאים.
לפי הקריטריונים, על המדינה השואפת להצטרף לאיחוד להיות בעלת מוסדות יציבים השומרים על שלטון דמוקרטי, זכויות אדם וזכויות מיעוטים, בעלת כלכלת שוק מתפקדת, וכן עליה להיות מסוגלת לקבל וליישם את החוק, החובות והמטרות של האיחוד האירופי
קריטריוני קופנהגן קבעו בשנת 1993 את תנאי הקבלה לחברות באיחוד האירופי, תוך ציפייה להתרחבות מדינות מרכז ומזרח אירופה.
לפני החלת הקריטריונים, הקריטריון הקיים היה שלטון דמוקרטי כסטנדרט לקבלה לחברות בקהילות אירופיות על צורותיהן המשונות לאורך השנים: בדו"ח משנת 1961, פרסם הפרלמנט האירופי את עמדתו לפיה החברות בקהילות פתוחה רק למדינות שנוהגות בדמוקרטיה ומכבדות חירויות וזכויות יסוד של אוכלוסיותיהן.
ניתן לראות כיצד התגבשו קריטריוני קופנהגן מתוך מספר מקרים היסטוריים:
בשנת 1964, יוון חתמה על הסכם שותפות עם הקהילה הכלכלית האירופית, שכלל את אפשרות הצטרפותה לקהילה בהמשך הדרך.
בזמן החתימה על ההסכם, הובן כי יוון עדיין לא מתקדמת מספיק כלכלית כדי להצטרף לקהילה.
עם מהפכת הקולונלים שהתרחשה ביוון בשנת 1967 והביאה להקמת משטר צבאי סמכותני, התבטל למעשה המשטר הדמוקרטי ביוון ולכן בוטלה האפשרות של צירופה לקהילה האירופית, והסכם השותפות הוסר.
משנת 1967 עד לשנת 1974, יוון סבלה מנידוי מצד המוסדות האירופיים; מועצת אירופה והקהילה האירופית.
ובשנת 1974 המשטר הצבאי העביר לידיים אזרחיות, והיה ניסיון לכונן מחדש משטר דמוקרטי ביוון.
ב-12 ביוני 1975, ימים ספורים בלבד לאחר אשרור החוקה היוונית החדשה, הגישה ממשלתו של קונסטנטינוס קרמנליס בקשה רשמית להצטרף ליוון לקהילה הכלכלית האירופית (EEC).
באותו יום הודיע קרמנליס לשגרירי תשע המדינות החברות בקהילה כי "יוון שייכת ורוצה להשתייך לאירופה, אליה היא קשורה כבר זמן רב בדרכים רבות - פוליטית, כלכלית והיסטורית.
היוזמה של היום מהווה המשכיות טבעית של המדיניות שחנכתי לפני חמש עשרה שנה...
יוון אינה חושקת בחברות מלאה רק על רקע כלכלי.
הסיבות הן בעיקרן פוליטיות ומתייחסות לגיבוש הדמוקרטיה ולעתיד האומה".
המשא ומתן בין יוון לאיחוד האירופי התקדם באיטיות, כאשר יוון התמודדה עם קשיים כלכליים וחוסר יציבות פוליטית.
עם זאת, המצב השתנה כאשר נחתמה אמנת ההצטרפות בשנת 1979. האמנה עסקה בהצטרפותה של יוון לאיחוד האירופי ותיקנה אמנות קודמות של הקהילות האירופיות.
הנציבות האירופית קבעה במסמך זה כי "עקרונות הדמוקרטיה הפלורליסטית וכיבוד זכויות האדם מהווים חלק מהמורשת המשותפת של עמי המדינות המאוחדות בקהילות האירופיות ולכן הם מרכיבים חיוניים לחברות של הקהילות".
הצטרפותה של יוון לאיחוד האירופי יצאה לפועל ב-1 בינואר 1981, כאשר היא הפכה רשמית למדינה חברה.
כניסתה של המדינה לאיחוד האירופי מילאה תפקיד מכריע בקידום ערכים דמוקרטיים, זכויות אדם ושלטון החוק.
חברותה של ספרד בקהילות האירופיות התעכבה משמעותית בגלל התנאים הפוליטיים במדינה.
ספרד נשלטה במשך עשורים על ידי הרודן פרנסיסקו פרנקו.
שלטון קשוח וריכוזי אשר החל לאחר מלחמת אזרחים קטלנית ונמשך עד למותו של פרנקו ב-1975. במהלך השנים ניסה פרנקו לנהל כלכלה אוטרקית ללא הצלחה, לכן נאלץ לנהל קשרי חוץ עם הקהילה הכלכלית האירופית.
קשרים כלכליים אלו יהוו בעתיד, לאחר נפילתו, את הבסיס למעבר של ספרד לצורת שלטון דמוקרטית.
תחת המלך חואן קרלוס הראשון, שעלה לכס המלכות ב-1975, יצאה ספרד לדרך של דמוקרטיזציה.
ספרד הגישה בקשה רשמית לחברות באיחוד האירופי בשנת 1977, שנתיים לאחר מותו של פרנקו.
חוקה חדשה נוסחה ואושרה במשאל עם ב-1978, והניחה את היסודות למערכת דמוקרטית המבוססת על שלטון החוק, זכויות אדם ופלורליזם פוליטי.
משא ומתן ההצטרפות של ספרד החל ב-1979, כאשר המדינה ניצבת בפני כמה אתגרים.
המעבר שלה לדמוקרטיה היה ארוך ומורכב וכך גם המשא ומתן בין ספרד לאיחוד האירופי אשר נמשך מספר שנים.
ממשלת ספרד יישמה בתקופה זו מספר רפורמות כלכליות ופוליטיות משמעותיות על מנת להתיישר עם הסטנדרטים של האיחוד האירופי.
רפורמות אלו נועדו לחזק את המוסדות הדמוקרטיים, לליברליזציה של הכלכלה ולקדם פיתוח אזורי.
ספרד הפכה רשמית למדינה חברה באיחוד האירופי בינואר 1986.
קריטריוני קופנהגן נקבעו במהלך תקופה מכרעת בהיסטוריה של האיחוד האירופי.
בתחילת שנות ה-90, בעקבות נפילת חומת ברלין והתמוטטות הגוש הקומוניסטי במזרח אירופה, הביעו כמה מדינות את שאיפותיהן להצטרף לאיחוד האירופי (המובילות בהן היו בולגריה, אסטוניה, הונגריה, לטביה, ליטא, פולין, רומניה, צ'כוסלובקיה וסלובניה).
נפילת החומה סימנה את סופה של המלחמה הקרה ושל הפער האידאולוגי בין המזרח למערב וסימנה את תחילת השינוי הדמוקרטי של CEE (Central and Eastern Europe).
השינוי האידאולוגי והדמוקרטיזציה במדינות מרכז ומזרח אירופה פתחו את הדרך של מדינות אלו לתהליך המיזוג האירופי, דרך הארגונים המובילים בתהליך: מועצת אירופה, נאט"ו, והאיחוד האירופי, מה שהוביל להתרחבות גדולה של הארגונים הללו.
שאיפות אלו לבשו צורה של כינון יחסים דיפלומטיים בין הקהילה האירופית למדינות מרכז ומזרח אירופה.
כמו כן, הוקמה תוכנית סיוע כספי לרפורמה ושיקום כלכלי במדינות מרכז ומזרח אירופה - בולגריה, צ'כוסלובקיה, הונגריה, פולין, רומניה ויוגוסלביה - על ידי מתן תמיכה פיננסית בתחומי מפתח לממשלות בשם PHARE (Poland and Hungary: Assistance for Restructuring their Economies).
מתוך הרקע ההיסטורי הזה, הניסיון לכונן זהות דמוקרטית משותפת, הדגש על כלכלת שוק ועוד, וזאת בהתבסס על ניסיון העבר בהתרחבויות קודמות של הקהילות האירופיות, נולדו קריטריוני קופנהגן להצטרפות לאיחוד האירופי.
במהלך המשא ומתן עם כל מדינה מועמדת, הנציבות האירופית ממלאת תפקיד חיוני בהערכת ההתקדמות של המדינה החברה השואפת בעמידה בקריטריוני קופנהגן.
תהליך זה של מעקב מתמשך מאפשר לנציבות להעריך אם מדינה מועמדת עשתה התקדמות משמעותית לקראת עמידה בדרישות לחברות באיחוד האירופי.
על בסיס המעקב, מתקבלות ההחלטות בנוגע לתהליך הצטרפותה של מדינה מסוימת, או בנוגע לפעולות בהן יש לנקוט לפני שתתאפשר הצטרפות.
הקריטריונים להצטרפות לאיחוד האירופי מוגדרים על ידי שלושה מסמכים מרכזיים המהווים את הבסיס לתהליך החברות:
אמנת מאסטריכט (סעיף 49) - בה נקבע הבסיס המשפטי למדינות המעוניינות להגיש בקשה לחברות באיחוד האירופי.
האמנה מתווה את הליך ההצטרפות וקובעת את המסגרת למשא ומתן ההצטרפות.
ההצהרה של המועצה האירופית משנת 1993, הידועה כקריטריוני קופנהגן, מרחיבה יותר את דרישות המדיניות הכלליות בתחומים שונים, כולל פוליטיקה, כלכלה ומשפט.
קריטריוני קופנהגן משמשים מסגרת מנחה להערכת הנכונות של מדינות מועמדות לעמוד בערכים ובעקרונות היסוד של האיחוד האירופי.
קריטריונים אלה מדגישים את ההכרח בהקמת מוסדות יציבים המבטיחים דמוקרטיה, שלטון החוק, זכויות אדם וכיבוד והגנה על מיעוטים.
מסגרת המשא ומתן עם כל מדינה מועמדת ספציפית מתווה את התנאים וההתחייבויות הייחודיות שעל המדינה למלא.
מסגרות משא ומתן אלו מותאמות לנסיבות הספציפיות של כל מדינה מועמדת, תוך התייחסות לאתגרים ולמטרות האישיות שלה.
הם מספקים דרישות ספציפיות ומפורטות יותר שהמדינה החברה השואפת צריכה לעמוד בהן במהלך תהליך ההצטרפות.
על פי סעיף 49 (לשעבר סעיף O) של אמנת מאסטריכט, כל מדינה אירופית המקיימת את עקרונות האיחוד האירופי זכאית להגיש בקשה לחברות.
עם זאת, סיווג המדינות כאירופיות כפוף להערכה פוליטית של הנציבות האירופית והמועצה האירופית.
לדוגמה, בשנת 1987, מרוקו ביקשה להצטרף לקהילה האירופית (קודמתה של האיחוד האירופי).
עם זאת, הבקשה נדחתה בטענה שמרוקו אינה נחשבת ל"מדינה אירופאית" ולכן לא עמדה בקריטריון הגאוגרפי.
קריטריון זה עוגן מאוחר יותר בקריטריוני קופנהגן.
לעומת זאת, בשנת 2004 הצטרפה קפריסין לאיחוד.
היה זה סיומו של תהליך שארך 14 שנה, מאז שקפריסין הגישה לראשונה את בקשת ההצטרפות שלה, ולאחר 7 שנות משא ומתן.
קפריסין צורפה לאיחוד אף על פי שאיננה נחשבת באירופה מבחינה גאוגרפית, ולמעשה, היא קרובה הרבה יותר ללבנון, סוריה וישראל מאשר ליוון, שכנתה הקרובה ביותר באיחוד האירופי.
קריטריוני קופנהגן מגדירים בפירוט את התנאים הפוליטיים שמדינה חברה צריכה לעמוד בהם:
בממשל דמוקרטי מתפקד, כל אזרחי המדינה מסוגלים להשתתף, באופן שוויוני, בקבלת ההחלטות הפוליטיות בכל רמות הממשל.
הדבר מחייב גם בחירות חופשיות בהצבעה חשאית, בזכות להקים מפלגות ללא כל הפרעה מצד המדינה, גישה הוגנת ושוויונית לעיתונות חופשית, איגודים מקצועיים חופשיים, חופש דעה, כפיפות של סמכויות הביצוע לחוקי המדינה, וכן גישה חופשית להליך משפטי הוגן המופרד מהרשות המבצעת.
שלטון החוק מחייב כי מימוש הסמכות הממשלתית יותנה בעמידה בחוקי המדינה, שאומצו בהליך שגם הוא נקבע בחוק.
העיקרון נועד להיות אמצעי הגנה מפני פסקי דין שרירותיים.
זכויות האדם הן זכויות שכל אדם מחזיק בהן מעצם היותו אדם; זכויות האדם הן "בלתי ניתנות לערעור" ושייכות לכל בני האדם.
אם זכות היא בלתי ניתנת לערעור, פירוש הדבר שאי אפשר להעניק אותה, לשלול אותה, להגביל אותה, או למכור אותה (למשל, במצב של עבדות).
הזכויות הללו כוללות את הזכות לחיים, את הזכות להליך הוגן והחופש מעבדות ומעינויים.
כבוד והגנה על זכויות המיעוט
בני מיעוטים לאומיים זכאים לשמור על תרבותם ועל מנהגיהם הייחודיים, לרבות לשונם (ככל שלא נוגדת את זכויות האדם של אנשים אחרים, ולא את ההליכים הדמוקרטיים ואת שלטון החוק), מבלי לסבול כל אפליה.
קריטריוני קופנהגן דורשים שהמדינות החברות תהיינה בעלות כלכלות שוק מתפקדות, וכן שהיצרנים הפועלים בהן יהיו מסוגלים להתמודד עם התחרות ועם כוחות השוק הקיימים באיחוד.
הדבר ניכר במהלך תהליך ההצטרפות של בריטניה, שם הועלו חששות לגבי מצבה הכלכלי ויכולתה להשתתף בשוק המשותף.
דיונים דומים התרחשו במהלך ההצטרפות של יוון, פורטוגל וספרד, אם כי התאמה כלכלית לא נדרשה במפורש.
עם זאת, התאמה פורמלית של המצב הכלכלי התרחשה במהלך ההרחבה למדינות ה-EFTA.
הוועדה הדגישה כי חברות מחייבת כלכלת שוק מתפקדת ותחרותית.
המצב הכלכלי הוא חיוני למועמדים להשתתף באופן מלא בשוק המשותף ולהתיישר עם ההוראות הכלכליות של הקהילה האירופית.
עם כניסתו של האיחוד הכלכלי והמוניטרי, מצבם הכלכלי של המועמדים קיבל משמעות רבה עוד יותר.
עמידה בקריטריונים הכלכליים הפכו לחיוניים יותר עבור מדינות חברות חדשות.
הקריטריונים הכלכליים מבטיחים שלמועמדים יהיו את היכולות הכלכליות והמוסדות הדרושים כדי להשתלב ביעילות במסגרת הכלכלית של האיחוד האירופי.
התאמת חוק המדינה לחוקי האיחוד
Acquis communautaire הוא מונח צרפתי המתייחס לגוף המצטבר של חוקי הקהילה האירופית, הכולל את המטרות, הכללים המהותיים, המדיניות של האיחוד האירופי ואת החקיקה הראשית.
המונח משמש גם בהקשר של הכנת מדינות מועמדות לקראת הצטרפותן לאיחוד.
תהליך התאמת החקיקה הלאומית לAcquis communautaire ממלא תפקיד חיוני בהבטחה שמערכות המשפט והפרקטיקות של המדינות המועמדות יהיו בהרמוניה עם הסטנדרטים והעקרונות של האיחוד האירופי.
הרמוניזציה זו משמשת לקידום עקביות וקוהרנטיות במסגרת החוקית של האיחוד בכללותו.
על ידי התאמת החוקים הלאומיים שלהן לחוקי האיחוד האירופי, מדינות מועמדות מפגינות את מחויבותן לערכים משותפים, לעקרונות משפטיים ולחובות הגלומים בחברות באיחוד האירופי.
סקוליק (Sekulić) מסבירה כי כדי להקל על תהליך ההצטרפות, ה-Acquis communautaire מאורגן בפרקים שונים, כל אחד מתמקד בתחום מדיניות ספציפי.
פרקים אלו משמשים בסיס למשא ומתן בין האיחוד האירופי למדינות מועמדות, ומבטיחים גישה שיטתית ומובנית להתאמת החקיקה הלאומית.
מספר הפרקים עשוי להשתנות בהתאם לנסיבות הספציפיות של כל מדינה מועמדת ולהתפתחות מדיניות האיחוד האירופי.
לדוגמה, במהלך תהליך ההצטרפות של בולגריה ורומניה ב-2007, המדינות נדרשו להתייחס ל-31 פרקים.
ואילו המשא ומתן עם קרואטיה, טורקיה ואיסלנד כלל התאמת החוקים הלאומיים ל-35 פרקים.
פרקים אלו מכסים תחומי מדיניות שונים כגון דייג, חקלאות, תנועה חופשית של אנשים, תנועה חופשית של סחורות, חינוך, יחסי חוץ, סביבה ועוד רבים.
כל פרק מתאר את האמצעים החקיקתיים והמנהליים הספציפיים שצריכה המדינה המועמדת לאמץ על מנת לעמוד בסטנדרטים של האיחוד האירופי.
לאחר שהקריטריונים סוכמו ב-1993, היה צורך להבטיח שגם מדינות קיימות באיחוד האירופי יעמדו בקריטריונים אלה.
כתוצאה מכך, הוטמעו מנגנונים לאכיפת עמידה בקריטריונים.
דוגמה בולטת אחת לאמצעי אכיפה כאלה התרחשה בתחילת שנות ה-2000 כאשר הוטלו "סנקציות" על ממשלת אוסטריה בראשות וולפגנג שוסל.
פעולה זו ננקטה על ידי ממשלות 14 המדינות החברות האחרות בשל חששות מהשתתפותה של מפלגת החירות הימנית הקיצונית בממשלת אוסטריה.
מקרים כאלה מדגישים את החשיבות של שמירה על עקרונות הליבה והערכים של האיחוד האירופי.
כדי להבטיח את העמידה בקריטריונים, האיחוד האירופי החיל מנגנוני פיקוח, תוך הגברת הבדיקה של ציות המדינות החברות לחוקים ולעקרונות האיחוד האירופי.
דיווחים ודיאלוגים בנושא מתקיימים באופן קבוע בין הנציבות האירופית, המועצה האירופית והמדינות החברות.
מנגנונים אלו מטרתם לזהות ולטפל בכל ליקוי או חריגה מהקריטריונים שנקבעו.
יתרה מכך, לאי עמידה בקריטריונים עלולה להיות השלכות, כמו למשל, הפעלת סעיף 7 של האמנה על האיחוד האירופי, מה שעלול להוביל להשעיית זכויות מסוימות של מדינה חברה, לרבות זכויות הצבעה במוסדות האיחוד האירופי.
הסדרים אלו לאכיפת עמידה בקריטריונים הונהגו רשמית ב-1 בפברואר 2003, בהתאם להוראות אמנת ניס.
ההוראות המפורטות באמנת ניס חיזקו עוד יותר את המנגנונים להבטחת דבקות המדינות החברות בדרישות החוק, תוך שמירה על הערכים והעקרונות שעליהם בנוי האיחוד האירופי.
אחד האתגרים הגדולים ביותר בנושא קריטריוני קופנהגן הוא היכולת להבטיח שחברים חדשים יהיו מסוגלים ליישם באופן מלא את החוקים והתקנות של האיחוד האירופי, כולל ה-acquis communautaire.
זה איתגר מדינות מסוימות במיוחד, מכיוון שתהליך האימוץ והיישום של חוקי האיחוד האירופי עלול להיות מורכב ודורש משאבים זמן.
כתוצאה מכך, חלק מהמדינות התקשו לעמוד בקצב האינטגרציה של האיחוד האירופי, מה שהוביל למתיחות עם החברות הקיימות ועיכבה את הצטרפותן.
המדינות החדשות אשר הצטרפו לאיחוד האירופי עניות משמעותית מהחברות הקיימות.
עם תמ"ג ממוצע לאדם של מחצית מזה של המדינות החברות טרם ההתרחבות המזרחית.
על פי דיווחי הבנק העולמי, עשויות לחלוף יותר מעשרים שנה עד שמדינות מרכז-מזרח אירופה, לרבות פולין, יגיעו לרמה הממוצעת בתוצר לנפש של האיחוד האירופי.
קשיים כלכליים וחברתיים אלה עוררו חששות ניכרים בקרב חברות קיימות לגבי האופן שבו יש להתקדם עם קבלת פולין לאיחוד.
כשוק יחיד המבוסס על תנועה חופשית ופעילות כלכלית מאוחדת, האיחוד האירופי פגיע במיוחד לבעיות המתמשכות המאפיינות את חברותיו החדשות.
לאור זאת, האיחוד האירופי יצר תוכניות רבות והשקיע וממשיך להשקיע סכום כסף עצום בחברות החדשות על מנת לעזור להן ליישם ולאמץ את כל הנחיות האיחוד האירופי.
עם זאת, כל הכסף שהאיחוד האירופי משקיע בחברות החדשות שלו עדיין לא מספיק.
אחת הסיבות הבולטות לכישלון של פולין ביישום כל הדו"חות, מלבד התנגדות של מקומיים פולנים ופוליטיקאים, היא "חוסר יכולת פיסקלית ומעמסה תקציבית".
יישום רבות מההנחיות הוא יקר.
פקיד ממשל פולני, דנוטה הובנר, העריך שאימוץ חוקי ההגנה על עובדים עשוי לעלות שניים עד שלושה אחוזים מהתמ"ג בשנה, וכי שיפור התנאים הסביבתיים כדי לעמוד בתקני האיחוד האירופי עשוי לעלות עוד שני אחוזים.
דו"ח הנציבות האירופית משנת 2003 על ההתקדמות הפולנית לקראת הצטרפות זיהה מספר רב של בעיות בתחום שבו פולין עדיין לא עמדה בדרישות ההצטרפות, ואשר פולין לא תוכל לעמוד בהן עד למועד האחרון להצטרפותה.
למרות שהועלו חששות אלה, מועד ההצטרפות לא נדחה, והאיחוד האירופי קיבל את פולין בזרועות פתוחות.
פולין לא אימצה רבות מהדירקטיבות של האיחוד האירופי, ועד היום היא עדיין מתקשה לעשות זאת.
האתגרים הדמוקרטיים ביישום קריטריוני קופנהגן: המקרים של מונטנגרו וסרביה
עמידתו של האיחוד האירופי על קריטריוני קופנהגן כמדד זכאות לחברות הייתה משמעותית בקידום הדמוקרטיה ושלטון החוק במדינות אשר שאפו להצטרף לאיחוד.
עם זאת, הניסיון של מונטנגרו וסרביה, שתי המדינות העוסקות כיום במשא ומתן להצטרפות, מעלה חששות לגבי האפקטיביות של גישת האיחוד האירופי.
למרות הציפיות הראשוניות מהתקדמות דמוקרטית, שתי המדינות הראו התקדמות מוגבלת, ובמקרים מסוימים, אפילו נצפתה רגרסיה במהלך תקופת המשא ומתן שלהן.
ניתוח ההתקדמות של מונטנגרו וסרביה מגלה כי התקדמותן הפוליטית אינה בהכרח מותאמת לשלבים השונים של המשא ומתן ולתנאי האיחוד האירופי.
למרות ששתי המדינות יישמו כמה שינויים בתגובה לדרישות האיחוד האירופי, אימצו רפורמות חקיקה וטיפלו בליקויים במערכות הבחירות, שלטון החוק, זכויות יסוד ונלחמו נגד שחיתות שלטונית, יישומם לא היה עקבי, הן לא הצליחו ליישם שיפורים מהותיים בפרקטיקות הדמוקרטיות הכוללות במדינות ואף חוו רגרסיה דמוקרטית בנושאים מסוימים.
ובכל זאת, האיחוד האירופי המשיך במשא ומתן עם מדינות אלה מבלי להציע לעצור או לבטל הסכמים כלכליים.
רעיון זה מאתגר את ההנחה שתהליך החברות באיחוד האירופי והתנייתה בעמידה בקריטריוני קופנהגן מניעים למעשה התקדמות דמוקרטית במדינות החברות השואפות למעמד המיוחל.
גם בסבבי הרחבה קודמים, האיחוד האירופי הפגין גמישות בשמירה על הסטנדרטים שלו והתעלמות מפגמים פוליטיים מסוימים.
יש הטוענים כי חוסר הרצון של האיחוד האירופי לנקוט בגישה נוקשה לקידום דמוקרטיה עולה בקנה אחד עם ההשקעה העיקרית שלו בפיתוח כלכלי דווקא.
ההתחייבויות הכספיות של האיחוד האירופי לסיוע לפני הצטרפות נותנות עדיפות לצמיחה כלכלית על פני ממשל דמוקרטי.
יתרה מזאת, האיחוד האירופי העדיף ביטחון אזורי ויחסי שכנות טובים, שלעיתים מאפילים על הקריטריונים המקוריים לחברות באיחוד האירופי, מה שמעלה שאלות לגבי אמינות תנאי ההצטרפות לאיחוד האירופי בתחום זכויות האדם.
מצב זה מעורר שאלות לגבי העקביות של האיחוד האירופי ביישום העקרונות הדמוקרטיים שלו וכישלונו לדרוש עמידה מלאה בתנאים שנקבעו למדינות חברות פוטנציאליות.
על ידי חוסר במתן דין וחשבון למדינות אלה על אי ההתקדמות שלהן ותגמולן על הישגים מינימליים, האיחוד האירופי מחזק את הסטטוס קוו הבלתי דמוקרטי.
בכך האיחוד נותן לגיטימציה לפרקטיקות המנוגדות לקריטריוני קופנהגן.
היעדר השלכות שליליות על אי ציות מערער את תפקידו של האיחוד האירופי כישות על דמוקרטית ומעורר ספקות לגבי יעילות קביעת הקריטריונים להצטרפות אליו.
למרות שתוכניות רבות הונהגו כדי לטפח שיתוף פעולה בין המדינות החברות ולהקל על הצטרפותן של מדינות מועמדות, הקריטריונים שכל אחת מהמדינות המועמדות נדרשות לעמוד בהם עדיין לא מוגדרים באופן אחיד.
ניתן לראות כי הקריטריונים מיושמים באופן שונה ובעבור כל מקרה לגופו.
ההתקדמות נבחנת על ידי המועצה ונושאים בעייתיים מזוהים ומטופלים בדו"חות שוטפים ככל שתהליך ההצטרפות נמשך.
עם זאת, אין הגדרה ברורה מה הם הקריטריונים בפועל, כגון מה מהווה "יציבות מוסדית" או "כלכלת שוק מתפקדת".
זה עשוי להיות בעייתי ויכול להסביר את הסיבות לכך שמדינות ברמות שונות כל כך של פיתוח ורמות שונות של ממשל הורשו להיות חברות באיחוד האירופי.
הסיבה לכך היא שללא הגדרה ברורה של המונחים המהותיים בקריטריוני קופנהגן, האיחוד האירופי יכול לפרש את המונחים בצורה לא עקבית בכל פעם.
המטרה של האיחוד האירופי צריכה להיות לקבל מדינות שעמדו באופן מהותי בקריטריונים ואשר מסוגלות לעמוד במלואן בזמן סביר.
מטרה זו קשה להשגה אם בכל פעם הקריטריונים מתפרשים אחרת, והתוצאה היא קבלת מדינות כמו פולין שלא עמדו בחלק מן הדרישות בזמן ההצטרפות ועדיין לא עומדות בהן שנים לאחר מכן.
בֶּנֶדֶטוֹ גָארֶת (באיטלקית: Benedetto Gareth, בקטלונית: Benet Garret המכונה קַרִיטֶאוֹ (Chariteo); סביב 1450 בברצלונה – סביב 1514 בנאפולי) היה משורר איטלקי יליד ספרד, נואם, סופר ומוזיקאי, ממוצא קטלאני.
מוצאו של קריטאו ממשפחת אצילים מטורטוסה שכללה גם את אסטיב דה גארט (Esteve de Garret), הנשיא ה-48 (1515–1518) של הז'נרליטט דה קטלוניה, נולד בברצלונה ב-1450 ועבר לנאפולי בעקבות אלפונסו החמישי, מלך אראגון בין השנים 1467 ל-1468. הוא התחתן עם פטרונילה ויניול (Petronilla Vignoles), הידועה בשם ניזאאה (Nisaea).
בעיר האיטלקית הוא בא במגע עם משוררים כמו ו ומ קיבל את הכינוי "קריטאו" שפירושו "בן החסדים" על כישרונותיו הרבים כמו אלה של נואם, חוקר תרבות ומוזיקאי.
ב-1486 הוא מונה לשומר החותם הגדול המלכותי, וב-1495 החליף את פונטאנו בתפקיד מזכיר המדינה של פרדיננדו השני, מלך נאפולי.
במהלך הכיבוש של שארל השמיני, מלך צרפת, שנמשך מפברואר עד יולי 1495, נשלח פרדיננדו לגלות וקריטאו הלך בעקבותיו יחד עם כל החצר לאי פרוצ'ידה ואז לאיסקיה, סיציליה וקלבריה, עד שהמלך ערך את כניסתו המנצחת לנאפולי ב-7 ביולי באותה שנה.
בשנת 1501, כאשר ההתקפה של לואי השנים עשר, מלך צרפת מוטטה את שושלת אראגון, הוא עזב שוב את העיר נאפולי ועבר לרומא שם מצא הגנה תחת אגוסטינו קיגי והצטרף לחוג הספרותי של .
בשנת 1503, כאשר הצרפתים גורשו מנאפולי ופרננדו הקתולי מונה למלך, הוא הצליח לחזור לנאפולי שם ביצע את המשימות הרבות שהטיל עליו , שהיה המושל מטעם המלך.
בשנים אלו הוא כתב ספר שירים בשם "אנדימיון" באיטלקית על פי הדגם של פרנצ'סקו פטרארקה, המוקדש לאישה בשם לונה, שיצא לאור בנאפולי בהוצאת קאנטו ב-1506, וכן שני שירים בטרצינה בשמות "פאשה" (Pascha) והמטמורפוזות (Metamorphoses), שפורסמו ב-1509.
קריטי סנון היא שחקנית הודית שעובדת בסרטים בשפת הינדי וטלוגו.
היא קיבלה פרס הקולנוע הלאומי ושני פרסי פילמפייר, והופיעה ברשימת 100 הסלבריטאים של פורבס הודו לשנת 2019.
סנון זכתה בפרס הסרט הלאומי ובפרס פילמפייר לשחקנית הטובה ביותר על גילום התפקיד הראשי של אם פונדקאית בדרמה הקומית "מימי" (2021).
אחרי ההצלחה הזו הגיעה סדרה של סרטים לא מוצלחים מבחינה מסחרית, כמו הסרט בעל התקציב הגדול השנוי במחלוקת Adipurush" (2023)", אם כי סרט האימה הקומי Bhediya" (2022)" זכה להערכה רבה.
בנוסף למשחק, השיקה סנון קו בגדים משלה, חברת כושר ומותג לטיפוח העור.
היא גם משמשת כפנים של מספר מותגים ומוצרים.
סנון נולדה ב-27 ביולי 1990 בניו דלהי לראהול בנון, רואה חשבון מוסמך וגיטה סנון, פרופסור לפיזיקה באוניברסיטת דלהי.
היא באה ממשפחה הינדית פונג'בית היא למדה בבית הספר הציבורי של דלהי, RK Puram ולאחר מכן סיימה תואר ראשון בטכנולוגיה בהנדסת אלקטרוניקה וטלקומוניקציה ממכון Jaypee Institute of Information Technology, נוידה.
היא עבדה לזמן קצר כדוגמנית לפני שהפכה לשחקנית.
אחותה הצעירה, נופור סנון, גם היא שחקנית.
סנון עשתה את הופעת הבכורה שלה במשחק ב-2014 עם מותחן הפעולה הפסיכולוגי בקולנוע טלוגי "1: Nenokkadine", בוא היא גילמה את מושא האהבה של דמותו של מאהש באבו .
במהלך הסרט נדרש ממנה להשתתף בקטעי אקשן שצולמו בים.
היא אמרה שהחוויה עוררה בה חרדה מכיוון שהיא לא ידעה לשחות.
הסוקרים של טיימס אוף אינדיה ו-"Sify" ציינו את יופייה ואת יכולת המשחק שלה.
לאחר שסיימה את צילומי החלק הראשון של הסרט היא החלה לשחק בסרט "Heropanti" , סרט פעולה הינדי מול השחקן העולה טייגר שרוף.
היא חילקה את זמנה בין שני הסרטים.
וסנון זכתה על משחקה בסרט בפרס פילמפייר להופעת הבכורה הנשית הטובה ביותר ובפרס IIFA להופעת בכורה של הכוכבת של השנה.
בשנה שלאחר מכן, היא הופיעה בסרט הטלוגו השני שלה בדמות דרמת הפשע "Dohchay", יחד עם נאגה צ'איטניה.
היא לוהקה לאחר מכן לקומדיית הפעולה של הבמאי רוהיט שטי (אנ'), "לב גדול" (אנ') עם שאה-רוח' ח'אן וקאג'ול, שהתגלה כאחד הסרטים ההודיים המרוויחים ביותר באותה תקופה, והכניס יותר מ-47 מיליון דולר ברחבי העולם.
לאחר היעדרות של שנה מהמסך, סנון החלה לשתף פעולה עם המפיק דינש ויג'אן, בשיתופי הפעולה הראשונים שלהם מני רבים, בבכורה שלו בבימוי Raabta" (2017)", שהציג אותה ואת סושנט סינג ראג'פוט כזוג.
תפקידה הבא היה תפקיד ראשי כאישה מעיירה קטנה השואפת לחיים טובים יותר בקומדיה הרומנטית של אשוויני אייר טיווארי, "Bareilly Ki Barfi" התקבל טוב יותר על ידי הביקורות ובקופות.
סנון עבדה בשתי ההפקות של דינש ויג'אן ב-2019. היא כיכבה בסרט הבכורה של צלם הקולנוע לקסמן אוטקאר בבימוי ההינדי, Luka Chuppii.
בסרט שהיה סאטירה על מערכות יחסים שיחקה לצד קארטיק אאריאן.
הסרט שזכה להצלחה מסחרית, הכניס 16 מיליון דולר ברחבי העולם.
לאחר הופעה בקומדיה "Arjun Patiala", סנון גילמה את אחת הדמויות הנשיות המובילות בקומדיית גלגול הנשמות "Housefull 4", הפרק הרביעי של הזיכיון של Housefull, בו שיחקה עם אקשיי קומאר.
למרות ביקורות גרועות,"Housefull 4" היה אחת ההצלחות הגדולות של השנה, והרוויח יותר מ-35 מיליון דולר.
בהופעתה האחרונה בשנת 2019, גילמה סנון את פרוואטיבאי בדרמה התקופתית "Panipat", הסרט התגלה כשובר קופות.
סנון שיתפה פעולה שוב עם ויג'אן ואוטקר בדרמה הקומית "מימי" (2021), שהוכיחה את עצמה כנקודת מפנה בקריירה שלה.
בסרט היא כיכבה בתפקיד הראשי של שחקנית שאפתנית שהופכת לאם פונדקאית עבור זוג מערבי שנוטש את הילד.
סנון עלתה 15 ק"ג במשקלה עבור סצנות הכרוכות בהריון של דמותה.
הסרט שוחרר דיגיטלית בנטפליקס וב - JioCinema.
המבקרים ברובם לא התרשמו מהסרט, אבל הופעתה של סנון זכתה לשבחים רבים, כאשר Mashable India חשב שהוא הטוב ביותר בקריירה שלה.
סנון קיבלה מספר פרסים על הופעתה, כולל פרס פילמפייר לשחקנית הטובה ביותר ופרס הסרט הלאומי לשחקנית הטובה ביותר (משותף עם אליה בהאט).
הקומדיה Hum Do Hamare Do" (2021)" מול ראג'קומאר ראו, הועלתה בבכורה ב-Disney+ Hotstar.
הסרט הראשון שלה ב-2022 היה קומדיית הפעולה "בצ'אן פאנדי ("Bachchhan Paandey") , שסימנה את שיתוף הפעולה השני שלה עם אקשאיי קומאר הסרט לא הצליח להחזיר את ההשקעה.
בנון כיכבה עם וארון דאהוואן ב-"Bhediya", הפרק השלישי ביקום האימה-קומדיה של דינש ויג'אן.
הסרט צולם במשך חודשיים במקומות שונים בארונאצ'ל פראדש.
בשנת 2023, שיחקה סנון בתפקיד ראשי מול קרטיק אאריאן ב"שחזאדה" , הסרט נחל כישלון ביקורתי ומסחרי.
היא גילמה את ג'נאקי בסרטו המיתולוגי של אום ראוט "Adipurush", המבוסס על האפוס ההינדי ראמאיאנה, בכיכובו של פראבהס בתור ראמה.
היא הסכימה לפרויקט מכיוון שהיא חשבה שסרטים כאלה "חינוכיים לילדים".
הסרט צולם בו-זמנית בהינדית ובטלוגו, היה לו תקציב הפקה של 63 מיליון דולר, מה שהופך אותו לאחד הסרטים ההודיים היקרים ביותר אי פעם.
קבלת הפנים הביקורתית לסרט הייתה שלילית; אך למרות הביקורות הוא התגלה כפצצה קופתית נוספת עבור סנון.
לאחר מכן היא התאחדה עם טייגר שרוף בסרט הפעולה המדע הבדיוני "Ganapath" .
שוב, היה זה כישלון מסחרי וביקורתי.
בשנת 2024, שיחקה סנון עם דימפל קפדיה בסרט "Teri Baaton Mein Aisa Uljha Jiya", קומדיה רומנטית בין גבר לרובוט, שבה גילמה את SIFRA, רובוט דמוי אדם.
עוד כיכבה בסרט הנשי "דיילות אוויר", עם טאבו וקארינה קאפור.
היא השיקה חברת הפקות משלה, בשם Blue Butterfly Films, במסגרתה היא תפיק ותככב בסרט "Do Patti", סרט מסתורין עבור נטפליקס בכיכובה של קאג'ול.
בשנת 2021, סוקניה ורמה הציגה אותה ברשימת "השחקניות הבוליוודיות הטובות ביותר" של Rediff.com.
מגנה שארמה מ"הרפרס בזאר" קבעה כי היא: "נחשבת בין השחקניות המובילות במדינה כיום".
בשנת 2019, סנון הופיעה ברשימת פורבס סלבריטי 100 במקום ה-38 עם הכנסה שנתית מוערכת של מיליון דולר.
בשנת 2022, המהדורה ההודית של GQ הציגה אותה ברשימת "30 ההודים הצעירים המשפיעים ביותר" במדינה.
סנון זכתה לא פעם לתשומת לב בזכות חוש הסטייל שלה.
לסנון יש טביעת רגל משמעותית במדיה החברתית, עם למעלה מ-54 מיליון עוקבים באינסטגרם.
במהלך מגפת הקורונה, היא תרמה סכום לקרן הממשלתית.
מאוחר יותר היא אספה כספים עבור קרן הילדים של קאילש סאטיארת'י.
סנון הופיעה בטקס הפתיחה של ליגת העל ההודית 2017 וליגת העל לנשים 2023.
ברשימת 50 הנשים הנחשקות ביותר של "טיימס אוף אינדיה", היא דורגה במקום ה-14 ב-2017, ה-13 ב-2018, ה-15 ב-2019 וה-19 ב-2020. סנון השמיעה קולה בנושאים שונים, כולל פערי שכר בקולנוע ההינדי ו"הלך הרוח הפטריארכלי" הרווח בתעשייה.
בשנת 2016 השיקה קו בגדים משלה, בשם Ms.
ב-2022 היא הקימה יחד סטארט-אפ כושר, בשם The Tribe, ובשנה שלאחר מכן השיקה את מותג הטיפוח שלה בשם Hyphen.
שנה קליפ זמרים מלחין 2015 "צ'ל ואהן ג'אטה היין" אריג'יט סינג אמאל מאליק 2017 "פאס אאו" ארמאן מאליק, פראקריטי קאקר 2020 "קודי נו נחנה דה" וישאל דדלאני, סאצ'ין-ג'יגאר סאצ'ין–ג'יגאר 2020 "מוסקוראיגה הודו" וישאל מישרא וישאל מישרא
שנה פרס קטגוריה תוצאה 2019 פרסי לוקמט אופנה הבדרנית המסוגננת ביותר 2020 פרסי סמלים בסגנון פינקווילה שחקנית אופנתית בחירת הקהל 2023 סמלים בסגנון בוליווד הונגמה האיקונית המסוגנת ביותר השחקנית הכי אופנתית סמל הנוער המסוגנת ביותר השחקנית הכי מסוגנת - בחירת הקהל
סמואל ויליאם כריסטופר ווטסון (נולד ב-7 במרץ 1974; באנגלית: Samuel William Christopher Watson), הידוע יותר בשם הבמה שלו קריז קליקו (Krizz Kaliko), הוא ראפר, זמר, כותב שירים ושחקן קול אמריקאי.
הוא משתף פעולה ותיק עם טק ניין יליד עיר הולדתו, והוחתם בסטריינג' מיוזיק מראשיתה ב-1999 עד 2021, כשהקים את חברת התקליטים העצמאית שלו Ear House Inc.
קריז קליקו החל את הקריירה המוזיקלית שלו בסוף שנות ה-90 כשהחל לעבוד עם המפיק המקומי IcyRoc Kraven.
ראפר מקומי אחר בשם טק ניין גם שיתף פעולה עם IcyRoc באותו זמן, מה שהוביל למפגש בין שני הראפרים.
באותו זמן, טק ניין עבד על שיר שכותרתו "Who You Came To See" וקליקו העיר שהשיר יכול לקבל הוק טוב יותר.
טק הציע לו הזדמנות להוכיח את זה, וטק התפעל כשקליקו עשה זאת.
טק צירף את קליקו ל"מעגל הפנימי שלו", מה שהביא בסופו של דבר לחתימה של קליקו בחברת התקליטים החדשה סטריינג' מיוזיק.
מאז, קליקו השתתף לעיתים קרובות באלבומים שהוציא טק ניין, בין אם זה כראפר או פשוט כשאר סיפק קולות רקע לשירים באלבום.
אף על פי שרוב עבודתו היא בשיתופי הפעולה שלו עם טק ניין, הוא גם ביצע שיתופי פעולה עבור אמנים נוספים.
קליקו בחר את הכותרת "Shock Treatment" עבור אלבום האולפן השלישי שלו.
כותרים נוספים שהוא שקל היו "Son of Sam" ו-"Walk on Water".
ב-17 במאי 2011 יצא לאור המיני אלבום הראשון שלו, "SIC".
ב-15 במאי 2012, קליקו הוציא את אלבום האולפן הרביעי שלו, שכותרתו "'Kickin' and Screamin".
באלבום התארחו בין היתר טק ניין, טוויסטה, טי-פיין וקמיליונר.
בנובמבר, קליקו הוציא את המיני אלבום השני שלו, "Neh'mind".
השיר "Damage" עם סנואו דה פרודקט הפך לסינגל המוביל.
סרטון של "Damage" יצא לאור ביוטיוב ב-14 בדצמבר, וזכה ליותר מ-100,000 צפיות תוך שבועיים.
ב-27 באוגוסט 2013, קליקו הוציא לאור את אלבומו החמישי,"Son of Sam".
האלבום הגיע לראשונה למקום ה-56 במצעד בילבורד 200, עם מכירות של 8,000 עותקים בארצות הברית בשבוע הראשון.
ב-8 באפריל 2016, קליקו הוציא את אלבום האולפן השישי שלו, "GO".
בניגוד לאלבומים הקודמים שלו, שהיו בעיקר היפ הופ, GO הוא אלבום ה-R&B/פופ הראשון שלו.
ב-6 באוקטובר 2019, קליקו הודיע על כוונתו לעזוב את סטריינג' מיוזיק ברשתות החברתיות.
עם זאת, ב-20 באוקטובר 2019, נראה שחל שינוי, וחתם על חוזה חדש עם סטריינג' מיוזיק על הבמה.
ב-18 בספטמבר 2020 חזר קליקו עם אלבומו השביעי, "Legend", הפרויקט הראשון שלו מזה ארבע שנים.
ב-15 במאי 2021, הוכרז במהלך אירוע ההופעה הווירטואלית של קליקו "The Reveal" שהוא עזב רשמית את סטריינג' מיוזיק, כדי להקים את הלייבל שלו Ear House Inc.
קליקו סובל מצורה אוטואימונית של ויטיליגו, מצב עור המאופיין בכתמים חלקים ולבנים בחלקים שונים של הגוף, הנגרמים מאובדן פיגמנט טבעי.
כמה מהכתמים הללו נראים בבירור על פניו.
הוא השתמש בשם המחלה ככותרת לאלבום הבכורה שלו.
קליקו אובחן גם עם הפרעה דו-קוטבית.
הוא קרא לשיר באלבומו השני על שם ההפרעה.
קרייג דאגלס בלאמי הוא כדורגלן עבר ולשי.
בלאמי היה שחקן סגל גם במדי נבחרת ויילס.
הוא שיחק בעבר בליברפול, אליה עבר מבלקברן רוברס בקיץ 2006. אל בלקברן הגיע מן המועדון הסקוטי סלטיק ולפניו שיחק במועדון האנגלי ניוקאסל יונייטד.
בשנת 2002 הוא זכה בתואר הכדורגלן הצעיר של השנה בליגה האנגלית כאשר שיחק במדי ניוקאסל.
ב-2007 עבר לווסטהאם יונייטד, ובינואר 2009 עזב אותה ועבר למנצ'סטר סיטי.
ב-17 באוגוסט 2010 הושאל בלאמי לקארדיף סיטי מהעיר קארדיף, בה נולד.
באוגוסט 2011 חזר לקדנציה נוספת בליברפול וב-2012 חזר שוב לקארדיף סיטי, בה סיים את הקריירה.
ב-22 במאי 2014 הודיע בלאמי על פרישה ממשחק פעיל.
קבוצת פיאט-קרייזלר היא חברה אמריקנית לייצור כלי רכב.
היא נוסדה ב-1925 על ידי וולטר קרייזלר, מחלוצי תעשיית הרכב בארצות הברית.
בשנת 1928 נבנה עבור משרדי החברה בניו יורק הבניין הגבוה ביותר בעולם דאז, אשר נקרא בניין קרייזלר.
כיום בניינה של חברת קרייזלר ממוקם בשיקגו שבארצות הברית.
בשנת 2009 פתחה החברה בהליכי ארגון מחדש באמצעות חוקי פשיטת הרגל בארצות הברית.
במסגרת ההליכים נרכשו בהדרגה מניות החברה על ידי יצרן הרכב האיטלקי פיאט.
בשנת 2014 השלימה פיאט את רכישת החברה והוקמה החברה פיאט-קרייזלר.
בשנת 2021 התמזגה פיאט-קרייזלר עם קבוצת PSA הצרפתית והמותג קרייזלר הפך לחלק מהתאגיד סטלנטיס שמרכזה בהולנד.
ב-2025 התחיל ריקול על הרכבים שבארצות הברית
חטיבת המכוניות דה סוטו קרויה על שם ארננדו דה סוטו, מגלה הארצות הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.
לקראת סוף שנות ה-70 של המאה ה-20 נכנסה החברה לקשיים ועמדה על סף הליך פירוק.
אנשי החברה פנו ללי איאקוקה שהועזב מתפקיד נשיא חטיבת הרכב של פורד והוא על ידי בקשת ערבויות מהממשל האמריקאי (מעשה תקדימי באותה עת) ועל ידי פיתוח מכוניות לקהלים ספציפיים הצליח להציל את החברה ולהפוך אותה שוב למצליחה.
ברם, ב-14 במאי 2007 מכר תאגיד דיימלר-קרייזלר 80.1% מקרייזלר לקרן ההשקעות האמריקאית סרברוס.
באפריל 2009 מכרה דיימלר את עשרים האחוזים שנותרו בבעלותה לסרברוס וקרייזלר הגישה בקשה להגנה מפני נושים.
באותה עת הושג הסכם על מכירת עשרים אחוזים לחברת פיאט ואופציה לחמישה עשר אחוז נוספים.
במסגרת תהליך ההבראה הפכה ממשלת ארצות הברית לבעלים של נתח מהחברה ושם החברה שונה ל-Chrysler Group LLC.
עד שנת 2011 המשיכה פיאט לרכוש חלקים נוספים מקרייזלר, שהוצעו למכירה על ידי ממשלת ארצות הברית, והבעלות שלה בקרייזלר הגיעה לכ-58%.
לקרייזלר בעלות על חברת דודג' האמריקנית, ובעבר הייתה השולטת בחברת "פלימות'" עד לפירוקה בשנת 2001. שיתוף הפעולה נראה בדגם המיניוואן של קרייזלר: בשנות השמונים ובתחילת שנות התשעים היו ה-"דודג' קרוואן", "פלימות' וויאג'ר" ו"קרייזלר טאון אנד קאנטרי" דגמים מקבילים שלא היה ביניהם שום הבדל.
החל משנת 1996 החלה דודג' להכניס אלמנטים משלה לדגם, כגון "צלב" במערכת האוורור (סמלה של דודג') ולוגו מחודש השייך רק לה.
פלימות' המשיכה בכפיפותה לקרייזלר עד שנת פירוקה.
דגם ה"פלימות' וויאג'ר" שונה ל"קרייזלר וויאג'ר" ושווק בעבר באירופה כולל ישראל.
הוויאג'ר האמריקני אוחד עם ה"קרייזלר טאון אנד קאנטרי" בשנת 2004, ובשנים לאחר מכן החל יצורו של דגם טאון אנד קאנטרי מיוחד המתאים לאירופה, עד שמוזג עם הוויאג'ר לגמרי.
מכוניות עבר של "קרייזלר" שיוצרו על ידי חטיבת פלימות'
פלימות' פרוולר (1997–2002) (משנת 1998 הדגם יוצר על ידי דיימלר-קרייזלר)
מכוניות עבר של "קרייזלר" שיוצרו על ידי חטיבת דודג'
מכוניות עבר של "קרייזלר" שיוצרו על ידי חטיבת "דה סוטו"
קרייזלר אימפריאל פאראד פאטון (1952–1955)
מכוניות עבר של "קרייזלר אוסטרליה"
קרייזלר וליאנט VE (אוקטובר 1967 – פברואר 1969)
קרייזלר וליאנט VK (אוקטובר 1975 – אוקטובר 1976)
קרייזלר וליאנט CL (נובמבר 1976 – אוקטובר 1978)
קרייזלר וליאנט צ'ארג'ר - מכונית ספורט המוגדרת כ"מכונית שרירים" יוצרה בין השנים 1971–1978)
קרייזלר סיגמא (1977–1980), (1980–1987 הדגם יוצר על ידי "Mitsubishi Motors Australia" חברת בת של מיצובישי מוטורס)
קרייג וין (Craig Winn) הוא איש עסקים וסופר אמריקאי אשר חיבר מספר ספרים המבקרים את האסלאם.
בשנות ה-90 של המאה ה-20 הוא הקים אחת החברות הראשונות שעסקו במסחר אלקטרוני.
בסוף 1999 הוא עזב אותה ובמהלך קיץ 2000 היא פשטה רגל במהלך משבר הגדול של בועת הדוט-קום.
לאחר פיגועי 11 בספטמבר הוא התחיל לחקור סיבות אפשריות לפיגוע האסלמי.
בעקבות כך פורסמו מספר ספרים בנושא.
קרייג ניקולס , הוא זמר רוק אוסטרלי וסולן להקת הויינז.
ניקולס מאובחן עם תסמונת אספרגר שהיא חלק מהקשת האוטיסטית.
אביו לימד אותו לנגן בגיטרה כשהיה ילד.
את רוב ילדותו בילה בהאזנה לביטלס או בציור.
הוא נשר מהתיכון בכיתה י'.
מכיוון שהתעניין בציור, הוא החליט להרשם לבית ספר לאומנות, וללמוד ציור.
כדי לגייס כסף ללימודים עבד ב"מקדונלד'ס", שם גם הכיר שניים מחברי להקתו לעתיד, "הויינז".
כדי להפוך לרביעייה, קרייג הזמין את חברו ללימודים ריאן, להצטרף ללהקה.
קרייג מעולם לא כתב שירים, עד שהלהקה החלה להופיע.
הוא סיפר בראיון שברגע שהוא התחיל לכתוב שירים, הוא אהב את זה והמשיך לכתוב עוד ועוד שירים.
הוא אומר שהכתיבה היא פורקן בשבילו.
בחודש נובמבר 2004, הוגש נגדו כתב אישום בעוון תקיפת צלמת עיתונות.
במהלך משפטו, נודע שלניקולס יש תסמונת אספרגר, שהיא חלק מהקשת האוטיסטית.
כשעזב את בית המשפט, צעק קרייג "אני חופשי!".
קרייג היה בטיפול גמילה 6 חודשים, בעקבות התמכרותו למזון מהיר ומריחואנה.
הויינז הקליטו את אלבום הבכורה שלהם "Highly Evolved" עם המפיק רוב סקנאף בלוס אנג'לס.
במהלך הקלטת האלבום, המתופף דייוויד ואוליף עזב את הלהקה, והמיש רוסר החליף אותו.
האלבום מכר מעל 1.5 מיליון עותקים.
בחודש ספטמבר 2002, היו הויינז ללהקה האוסטרלית הראשונה שהופיעה על עטיפת כתב העת רולינג סטון מזה 20 שנה.
אלבומה השני של הלהקה, "Winning Days", יצא ב-29 במרץ 2004. אלבומה השלישי, "Vision Valley", יצא ב-1 באפריל 2006 באוסטרליה, וב-4 באפריל 2006 בארצות הברית.
ב-2006 הויינז חזרו להופיע מספר הופעות בודדות.
קרייג אשלי דייוויד הוא זמר רית'ם אנד בלוז בריטי-יהודי.
הוא מכר למעלה מ-15 מיליון עותקים משבעת אלבומיו ברחבי העולם.
קרייג אשלי דייוויד נולד בסאות'המפטון לאב מגרנדה ולאם יהודייה אנגליה.
הוריו התגרשו כשהיה בן שמונה ואמו גידלה אותו.
עוד כשהיה נער גילה את חיבתו למוזיקה כשהשתתף בליווי קולות בהופעות שערך אביו עם להקתו "Ebony Rockers" במועדוני ריקוד מקומיים.
מאוחר יותר הוא החל את דרכו בעולם המוזיקה, כשכתב לארטפול דודג'ר את הלהיט "Rewind" ושר איתם אותו, בגיל 18 בלבד.
Rewind היה חלק מאלבומם של ארטפול דודג'ר - It's All About The Stragglers - ובנוסף לכך יצא כסינגל והגיע למקום השני במצעד הבריטי בשנת 2000, ונשאר 15 שבועות במצעד.
סינגל זה סלל את דרכו של קרייג לקריירת הסולו שלו.
הסינגל הראשון שלו, היה "Fill Me In", ואיתו הוא הגיע למקום הראשון במצעד הבריטי, מה שהפך אותו לזמר הצעיר ביותר שכובש את המקום הראשון בבריטניה, כשהוא בן 19 בלבד.
בסוף אותה השנה יצא גם אלבום הבכורה שלו - "Born To Do It", שהגיע אף הוא למקום הראשון במצעד האלבומים הבריטי ומכר למעלה מ-2,000,000 עותקים ברחבי הממלכה הבריטית ויותר מ-8,000,000 ברחבי העולם כולו.
במאי 2001 יצא הסינגל "Fill Me In" גם בארצות הברית וטיפס עד למקום ה-15, כשהאלבום (שיצא לראשונה בארצות הברית ב-17 ביולי 2001) הגיע למקום ה-11, כולל פלטינום ומכירה של יותר מ-1,000,000 עותקים ברחבי ארצות הברית.
האלבום גרף מחמאות רבות והצליח מאד.
הסינגל השני מהאלבום היה "Seven Days" הגיע גם הוא למקום הראשון בבריטניה, אוסטרליה, ישראל ועוד מספר מדינות, אך רק ל-10 בארצות הברית.
הסינגל השלישי של האלבום היה "Walking Away", שהגיע למקום השלישי בבריטניה והחמישי באוסטרליה ובישראל, אך רק ל-44 בארצות הברית.
הסינגל הרביעי והאחרון היה "Rendezvous", שהגיע למקום ה-8 בבריטניה.
האלבום השני של דייוויד, "Slicker Than Your Average", יצא ב-9 בנובמבר 2002. האלבום לא הצליח כמו קודמו, ונמכרו רק 500,000 עותקים בבריטניה וקצת יותר מ-3,000,000 בעולם כולו.